antroposofisk medicin
Antroposofisk medicin, alternativ behandlingsform, udviklet tidligt i 1900-t.; dens spekulative principper bygger på naturopfattelsen inden for antroposofi. Behandlingsformens tilhængere bruger bl.a. særlige præparater, fx misteltenudtræk, ofte som bidrag til mere anerkendt behandling, idet antroposofisk medicin navnlig udøves af specielt interesserede læger. Effekt af behandlingen er ikke videnskabeligt påvist, se alternativ medicin.